Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 3030/93 του Συμβουλίου περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Σκοπός του παρόντος κανονισμού είναι η τροποποίηση του κανονισμού (ΕΟΚ) αριθ. 3030/93 για την προσαρμογή των ποσοτικών ορίων για τις εισαγωγές ορισμένων κλωστοϋφαντουργικών προϊόντων από τη Σοσιαλιστική Δημοκρατία του Βιετνάμ για να ληφθεί υπόψη η προσαρμογή των νέων κρατών μελών στην Κοινότητα.

Με ισχύ από την 1η Μαΐου 2004, ο κανονισμός (EΚ) αριθ. 487/2004 [1] του Συμβουλίου τροποποίησε τον κανονισμό (EΟΚ) αριθ. 3030/93 περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών [2] Προσάρμοσε τα ποσοτικά όρια για τις εισαγωγές ορισμένων κλωστοϋφαντουργικών προϊόντων από τρίτες χώρες στη διευρυμένη Κοινότητα, λαμβάνοντας υπόψη τις παραδοσιακές εισαγωγές στα δέκα νέα κράτη μέλη και χρησιμοποιώντας τη μέθοδο που βασίζεται στον μέσον όρο των εισαγωγών των ετών 2000 έως 2002 προσαρμοσμένου κατά χρονική αναλογία. Αυτή η νέα μέθοδος θα πρέπει τώρα να εφαρμοστεί για να προσαρμοστούν τα ποσοτικά όρια για τις εισαγωγές ορισμένων κλωστοϋφαντουργικών προϊόντων από τη Σοσιαλιστική Δημοκρατία του Βιετνάμ.

[1] ΕΕ L 79, 17.3.2004, σ. 1.

[2] ΕΕ L 275, 8.11.1993, σ. 1.

Το Συμβούλιο καλείται να εγκρίνει την παρούσα πρόταση για κανονισμό του Συμβουλίου που τροποποιεί τον κανονισμό (ΕΟΚ) αριθ. 3030/93 περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών.

2004/0139 (ACC)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 3030/93 του Συμβουλίου περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής [3],

[3] ΕΕ C [...], [...], σ. [...].

Εκτιμώντας τα ακόλουθα:

(1) Την 1η Μαΐου 2004, δέκα νέα κράτη μέλη προσχώρησαν στην Ευρωπαϊκή Ένωση. Η Πράξη Προσχώρησης ορίζει στο άρθρο 6 παράγραφος 7 ότι τα νέα κράτη μέλη οφείλουν να εφαρμόζουν την κοινή εμπορική πολιτική σχετικά με τα κλωστοϋφαντουργικά προϊόντα και ότι οι ποσοτικοί περιορισμοί που εφαρμόζει η Κοινότητα στις εισαγωγές κλωστοϋφαντουργικών προϊόντων και προϊόντων ένδυσης πρέπει να προσαρμοστούν για να ληφθεί υπόψη η προσχώρηση των νέων κρατών μελών στην Κοινότητα.

(2) Με ισχύ από την 1η Μαΐου 2004, ο κανονισμός (EΚ) αριθ. 487/2004 [4] του Συμβουλίου τροποποίησε τον κανονισμό (EΟΚ) αριθ. 3030/93 περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών [5] Προσάρμοσε τα ποσοτικά όρια για τις εισαγωγές ορισμένων κλωστοϋφαντουργικών προϊόντων από τρίτες χώρες στη διευρυμένη Κοινότητα, λαμβάνοντας υπόψη τις παραδοσιακές εισαγωγές στα δέκα νέα κράτη μέλη και χρησιμοποιώντας τη μέθοδο του μέσου όρου των εισαγωγών των ετών 2000 έως 2002 προσαρμοσμένου κατά χρονική αναλογία. Αυτή η νέα μέθοδος θα πρέπει τώρα να εφαρμοστεί για να προσαρμοστούν τα ποσοτικά όρια για τις εισαγωγές ορισμένων κλωστοϋφαντουργικών προϊόντων από τη Σοσιαλιστική Δημοκρατία του Βιετνάμ.

[4] ΕΕ L 79, 17.3.2004, σ. 1.

[5] ΕΕ L 275, 8.11.1993, σ. 1.

(3) Ο κανονισμός αριθ. 3030/93 θα πρέπει να τροποποιηθεί ανάλογα.

(4) Είναι σκόπιμο ο παρών κανονισμός να τεθεί σε ισχύ την επομένη της δημοσίευσής του, ώστε να μπορέσουν οι οικονομικοί φορείς να επωφεληθούν το ταχύτερο δυνατό.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στον κανονισμό (EΟΚ) 3030/93, τα ποσοτικά όρια για το Βιετνάμ για το 2004 που καθορίζονται στο παράρτημα V και στο παράρτημα VII αντικαθίστανται από τα ποσοτικά όρια που αναφέρει το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, [...]

Για το Συμβούλιο

Ο Πρόεδρος

ΠΑΡΑΡΤΗΜΑ

Στο παράρτημα V τα κοινοτικά ποσοτικά όρια για το Βιετνάμ για το 2004 αντικαθίστανται από τα ακόλουθα:

>ΘΕΣΗ ΠIΝΑΚΑ>

Στο παράρτημα VII τα κοινοτικά ποσοτικά όρια για το 2004 για τα εμπορεύματα που επανεισάγονται υπό καθεστώς τελειοποίησης για επανεισαγωγή για το Βιετνάμ αντικαθίστανται από τα ακόλουθα:

>ΘΕΣΗ ΠIΝΑΚΑ>